ອະດີດຫົວໜ້າທະນາຄານ ແຫ່ງຊາດຫວຽດນາມ ຖືກກ່າວຫາ ເລື້ອງສໍ້ລາດບັງຫລວງ
ໜັງສືພິມອອສເຕຣເລຍ ເຊື່ອມໂຍງອະດີດຫົວໜ້າທະນາຄານ ໃສ່ຂ່າວນອງນັນໃຫ້ສິນບົນ.
ລາຍງານສື່ມວນຊົນຂອງອອສເຕຣເລຍ ໄດ້ເຊື່ອມໂຍງອະດີດຫົວໜ້າທະນາຄານແຫ່ງຊາດ ຫວຽດນາມໃສ່ກັບຂ່າວນອງນັນກ່ຽວກັບການໃຫ້ສິນບົນມາເປັນເວລາດົນນານທີ່ພົວພັນກັບ ບໍລິສັດພິມທະນະບັດຂອງອອສເຕຣເລຍນັ້ນ ລາຍງານຕ່າງໆ ທີ່ມີຂຶ້ນໃນໜັງສືພິມອອສເຕຣເລຍຫລາຍສະບັບແລະໃນໜັງສືພິມ Finan- cial Times ໃນອັງກິດໃນສັບປະດານີ້ ກ່າວຫາວ່າ ບໍລິສັດດັ່ງກ່າວໄດ້ເອົາເງິນຈາກກອງ ທຶນລັບພິເສດ ໄປໃຊ້ສໍາລັບການສຶກສາໃນອັງກິດໃຫ້ລູກຊາຍຂອງທ່ານ Le Duc Thuy ຊຶ່ງເປັນອະດີດຫົວໜ້າທະນາຄານແຫ່ງຊາດຫວຽດນາມນັ້ນ ເພື່ອເປັນການຕອບແທນນັ້ນ ທ່ານ Thuy ໄດ້ອະນຸມັດສັນຍາຈ້າງຕ່າງໆເປັນມູນຄ່າຫລາຍ ສິບລ້ານໂດລາໃຫ້ບໍລິສັດອອສເຕຣເລຍດັ່ງກ່າວ ທີ່ສະໜອງສານເຄມີໃຫ້ສໍາລັບພິມທະນະ ບັດນັ້ນ ທ່ານ Thuy ເຄີຍເປັນຫົວໜ້າທະນາຄານແຫ່ງຊາດຫວຽດນາມແຕ່ປີ 1999 ຫາ 2007 ແລະຍັງມີອິດທິພົນຊັກຈູງຢູ່ ໃນຖານະເປັນປະທານຄະນະກໍາມາທິການດູແລ ການເງິນແຫ່ງຊາດນັ້ນ